
Z A P I S N I K
18. sjednice Vijeća Mjesnog odbora „Ban Keglević“
14. studeni 2022.
 u prostoru MS Ban Keglević, Bleiweisova 24 
s početkom 18:00 sati

NAZOČNI ČLANOVI VIJEĆA:
Kristina Cencelj, Milena Kramer, Mirjan Saračević, Luka Saračević, Tomislav Uršić, Vesna Žulj i Ivan Nakić

Predsjedava Mirjan Saračević, predsjednik Vijeća.

Zapisnik vodi Mirjan Saračević.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Bez rasprave, većinom  od 7 glasova, Vijeće prihvaća tekst Zapisnika 17. sjednice Vijeća. 
       Predsjednik daje dnevni red na usvajanje.
Vijećnica Kristina Cencelj predlaže 3 dopune dnevnog reda:
1. Prijedlog Udruge za promicanje inkluzije koja skrbi za osobe s intelektualnim teškoćama   

iz Bleiweisova 13. Udruga predlaže, da se zbog otežanog pristupa korisnika koji su slabije pokretni  parkirnim mjestima (pošto su sada kamene kocke) izvrši asfaltiranje južnog dijela Bleiweisove ulice od kbr. 11 do Grahorove ulice, te da se ucrtaju parkirna mjesta za invalide. 
2. Postava 1 kante za pseći otpad na zelenoj površini u Bleiweisovoj ulici kod dječjeg parka    

„Točkica“
 3.    Rasprava o događanjima na Trgu Franje Tuđmana

Vijećnik Ivan Nakić predlaže 3 dopune dnevnog reda:
1. Popravak dječjih sprava i uređenje površina  dječjeg igralištu na Trgu Francuske    

Republike 

2. Obnova horizontalne signalizacije, pješački prelaza na raskrižju Ulica Grada Mainza i Slovenske ulice.

3. Prometna studija koja je u izradi za MO Ban Keglević

Vijećnik Tomislav Uršić predlaže 1 dopunu dnevnog reda :
1. Pojačan obilazak  prometnih i komunalnih redara  MO Ban Keglević


Na prijedlog predsjednika Vijeće većinom glasova utvrđuje

D n e v n i   r e d

1. Plan malih komunalnih akcija MO „Ban Keglević“ za 2023.
2. Zahtjevi za povremenim korištenjem prostora mjesne samouprave MO „Ban 

       Keglević“  

- Udruga Amazonas, Udruga za prevenciju prekomjerne težine, Taekwondo klub Čigra, PD Aktivnatura, BM 365-stranka rada i solidarnosti, Radna udruga kreativnosti,
 Udruga za samozastupanje, Izviđački odred Eucalyptus, Zagreb je NAŠ! i Udruga lutkara Stibor 
3. Udruga za promicanje inkluzije, zahtjev za asfaltiranje južnog dijela kolnika (kamenih kocki) Bleiweisova ulici od kbr. 11 do Grahorove ulice.  
4. Prijedlogu utroška sredstva asfalterskog programa iz Plana malih komunalnih akcija MO „Ban Keglević“ u 2023. 

5. Bleiweisova ulica, kanta za pseći izmet
6. Događanja na Trgu Franje Tuđmana

7. Trg Francuske Republike, obnova sprava i površina u dječjem igralištu
8. Obnova horizontalne signalizacije, pješački prijelaz na raskrižje Ulice grada Mainza i Slovenske ulice.
9. Prometna studija koja je u izradi za MO Ban Keglević

10.  Prijedlog pojačanog obilaska komunalnih i prometnih redara na MO „Ban Keglević“
     11.   Informacije, pitanja i prijedlozi

Ad 1. Plan malih komunalnih akcija MO „Ban Keglević“ za 2023.
Predsjednik usmeno informira nazočne o predmetu rasprave i odlučivanja.


Bez rasprave, Vijeće jednoglasno  donosi

Plan malih komunalnih akcija

Mjesnog odbora ''Ban Keglević'' u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Ban Keglević'' (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 134.300,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	96.390,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	37.910,00

	Ukupno
	134.300,00 €



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 67.120 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 34.629 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 26.537,00 eura za asfalterski program i


- 30 % ili 11.373,00 eura za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.


8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.

Ad 2. Zahtjevi za povremenim korištenjem prostora mjesne samouprave MO „Ban 

       Keglević“  

- Udruga Amazonas, Udruga za prevenciju prekomjerne težine, Taekwondo klub Čigra, PD Aktivnatura, BM 365-stranka rada i solidarnosti, Radna udruga kreativnosti,

 Udruga za samozastupanje, Izviđački odred Eucalyptus, Zagreb je NAŠ! i Udruga lutkara Stibor 

Predsjednik usmeno informira nazočne o predmetu rasprave i odlučivanja.


U raspravi sudjeluju svi.


Vijeće jednoglasno donosi

Z A K L J U Č A K

o povremenom  korištenju prostora mjesne samouprave

1. Udruzi Amazonas odobrava se  povremeno korištenje prostora u objektu koji koristi Mjesni odbor  „Ban Keglević“, Trg Francuske Republike 11, u terminu srijeda  od 19:00 do 21:00 sati.

 
2.  Prostor  iz točke 1. ovog zaključka, koristiti će Udruga Amazonas. 

3. Udruga Amazonas se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.     

Z A K L J U Č A K

o povremenom  korištenju prostora mjesne samouprave

1. Udruzi za prevenciju prekomjerne težine  odobrava se  povremeno korištenje prostora u objektu koji koristi Mjesni odbor  „Ban Keglević“, Trg Francuske Republike 11, u terminu četvrtkom od 16:00 do 19:00 sati.

2.  Prostor  iz točke 1. ovog zaključka, koristiti će Udruga za prevenciju prekomjerne  

                   težine.

3. Udruga za prevenciju prekomjerne težine se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.

  Z A K L J U Č A K

o povremenom  korištenju prostora mjesne samouprave

1. Taekwondo klubu Čigra odobrava se  povremeno korištenje prostora u objektu koji koristi Mjesni odbor  „Ban Keglević“, Bleiweisova 24 (desni prostor), u terminu; svaki dan  od ponedjeljka do nedjelje od 8:00 do 22:00 sata.

 
2.  Prostor  iz točke 1. ovog zaključka, koristiti će Taekwondo klub Čigra. 

3. Taekwondo klub Čigra se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu

                  zaključkom.      

Z A K L J U Č A K

o povremenom  korištenju prostora mjesne samouprave

1. Pustolovno ekološkoj udruzi „AKTIVNATURA“   odobrava se  povremeno korištenje prostora u objektu koji koristi Mjesni odbor  „Ban Keglević“, Trg Francuske Republike 11, u terminu utorkom  od 20:00 do 22:00 sati.
 
2.  Prostor  iz točke 1. ovog zaključka, koristiti će AktivNatura. 

3.  AktivNatura se obvezuje se postupati s pažnjom dobrog gospodara u korištenju    prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.     

ZAKLJUČAK

o povremenom korištenju prostora mjesne samouprave 

1. MB 365 – Stranci rada i solidarnosti odobrava se povremeno korištenje prostora 

u objektu koji koristi Mjesni odbor „Ban Keglević“ Trg Francuske Republike 11,

 u terminu ponedjeljkom od 18:00 do 20:00 sati i četvrtkom od 19:00 do 21:00 sati.

2. Prostor  iz točke 1. ovog zaključka koristit će MB 365 – Stranka rada i solidarnosti,

te se obvezuje postupati s pažnjom  dobrog gospodara u korištenju  prostora.

3.  O povremenom korištenju prostora iz točke 1. ovog zaključka, Gradski ured za

                 mjesnu samoupravu izdat će odobrenje o korištenju, u skladu sa ovim zaključkom.

Z A K L J U Č A K

o povremenom  korištenju prostora mjesne samouprave

1. Izviđačkom odredu Eucalyptus odobrava  se povremeno korištenje prostora u objektu  koji koristi Mjesni odbor „Ban Keglević“, Trg Francuske Republike 11, u terminu petkom  od  15:00 do 18:00 sati i subotom od 11:00 do 13:00 sati.

4. Prostor  iz točke 1. ovog zaključka koristit će Izviđački odred Eucalyptus.

5. Izviđački odred Eucalyptus se obvezuje postupati s pažnjom dobrog gospodara u korištenju  prostora.

6. O povremenom korištenju prostora iz točke 1. ovog zaključka, Gradski ured za    

       mjesnu samoupravu izdat će odobrenje o korištenju, u skladu sa ovim zaključkom.      

ZAKLJUČAK

o povremenom  korištenju prostora mjesne samouprave

1. Udruzi za samozastupanje  odobrava se povremeno korištenje prostora u objektu  koji koristi Mjesni odbor „Ban Keglević“, Bleiweisova 24, u terminu petkom od 16:00 do 17:00 sati.
3. Prostor  iz točke 1. ovog zaključka koristit će Udruga za samozastupanje.

4.  Udruga se obvezuje postupati s pažnjom  dobrog gospodara u korištenju  prostora.

7. O povremenom korištenju prostora iz točke 1. ovog zaključka, Gradski ured za    

             mjesnu samoupravu izdat će odobrenje o korištenju.

Z A K L J U Č A K

o povremenom  korištenju prostora mjesne samouprave

1. Radnoj udruzi kreativnosti odobrava se  povremeno korištenje prostora u objektu koji koristi Mjesni odbor  „Ban Keglević“, Bleiweisova 24, u terminima ponedjeljkom i srijedom  od 09:00 do 11:00 sati.

 
2.  Prostor  iz točke 1. ovog zaključka, koristiti će Radna udruga kreativnost. 

3. Radna udruga kreativnosti se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.     

Z A K L J U Č A K

o povremenom  korištenju prostora mjesne samouprave

1. Političkoj stranci Zagreb je NAŠ odobrava se  povremeno korištenje prostora u objektu koji koristi Mjesni odbor  „Ban Keglević“, Trg Francuske Republike 11, u terminu srijedom od 17:00 do 19:00 sati.

 
2.  Prostor  iz točke 1. ovog zaključka, koristiti će Zagreb je Naš.. 

3. Zagreb je Naš se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju.     

                                                Z A K L J U Č A K

             o povremenom  korištenju prostora mjesne samouprave

2. Lutkarskom studiju Stribor odobrava  se povremeno korištenje prostora u objektu  koji koristi Mjesni odbor „Ban Keglević“, Bleiwesova 24, u terminu četvrtkom  od 18:00 do 20:00 sati.

           2.    Prostor  iz točke 1. ovog zaključka koristit će Lutkarski studio Stribor.

8. Lutkarski studio Stribor se obvezuje postupati s pažnjom dobrog gospodara u korištenju  prostora.

9. O povremenom korištenju prostora iz točke 1. ovog zaključka, Gradski ured za    

       mjesnu samoupravu izdat će odobrenje o korištenju, u skladu sa ovim zaključkom.  
Ad 3. Udruga za promicanje inkluzije , zahtjev za asfaltiranje južnog dijela kolnika (kamenih kocki) od  Bleiweisova kbr. 11 do Grahorove ulice
Predsjednik usmeno informira nazočne o predmetu rasprave i odlučivanja.


U raspravi sudjeluju svi.


Vijeće većinom glasova, 5 ZA i 2 SUZDRŽANA donosi

ZAKLJUČAK
o zahtjevu Udruge za promicanje inkluzije za asfaltiranjem kolnika
1. Vijeće Mjesnog odbora „Ban Keglević“ podržava zahtjev Udruge za promicanje inkluzije da se asfaltira kolnik (kamene kocke) od Bleiweisove kbr. 11 do Grahorove ulice  te da se obnovi horizontalna signalizacija.
2. Vijeće traži asfaltiranje u prosincu  2022. godine, sredstvima održavanja nerazvrstanih cesta, Plana malih komunalnih akcija MO Ban Keglević u 2022.
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.
Ad 4.  Prijedlog zaključka o utrošku sredstava za asfalterski program za 2023.
Predsjednik usmeno informira nazočne o predmetu rasprave i odlučivanja.

U raspravi sudjeluju svi. 

 Vijeće navodi ako se ne  stigne asfaltirati južni kolnik Bleiweisove ulice u prosincu 2022., Vijeće će istu akciju planirati  sredstvima  Plana asfalterskog programa u 2023. 


Vijeće većinom glasova, 5 ZA i 2 SUZDRŽANA donosi

Z A K LJ U Č A K

o prijedlogu utroška sredstva asfalterskog programa iz 

Plana malih komunalnih akcija MO „Ban Keglević“ u 2023. 
1. Vijeće Mjesnog odbora „Ban Keglević“ predlaže utroška sredstva od 26.537,00 eura  asfalterskog programa iz  Plana malih komunalnih akcija MO „Ban Keglević“ u 2023. 
2. Vijeće traži da se asfaltira kolnik južni dio Bleiweisove ulice od kbr. 11 do Grahorove ulice (parking od kamenih kocka), te  da se obnovi horizontalna signalizacija.
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 5.  Bleiweisova ulica, kanta za pseći izmet
Predsjednik usmeno informira nazočne o predmetu rasprave i odlučivanja.


U raspravi sudjeluju Kristina Cencelj, Vesna Žulj, Milena Kramer i Mirjan Saračević.

Vijeće jednoglasno donosi

ZAKLJUČAK

          o postavi koša za pseći izmet kod dječjeg parka  „Točkica“, Bleiweisova ulica

1. Vijeće Mjesnog odbora „Ban Keglević“ traži da Čistoća d.o.o. se kod dječjeg parka „Točkica“ u Bleiweisovoj ulici postavi koš za pseći izmet.

2. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 6. Događanja na Trgu Franje Tuđmana
Predsjednik usmeno informira nazočne o predmetu rasprave i odlučivanja.


U raspravi sudjeluju svi.


Vijeće jednoglasno donosi

ZAKLJUČAK

                                o informiranju mjesnog odbora o svi događanjima na 
                                                     području MO „Ban Keglević“

1. Vijeće Mjesnog odbora „Ban Keglević“ traži od Gradskog ureda koji organizira  događanja/manifestacije na području mjesnog odbora da o istima obavijesti Vijeće.
2. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost..

Ad 7. Trg Francuske Republike, obnova sprava i površina u dječjem igralištu
Predsjednik usmeno informira nazočne o predmetu rasprave i odlučivanja.


U raspravi sudjeluju Milena Kramer, Luka Saračević, Tomislav Uršić, Ivan Nakić i Mirjan Saračević.

Vijeće jednoglasno donosi

ZAKLJUČAK

                                o obnovi dječjeg igrališta na Trgu Francuske Republike 
1. Vijeće Mjesnog odbora „Ban Keglević“ traži da se Vijeće Gradske četvrti Črnomerec osigura sredstva kako bi Podružnica „Zrinjevac“ mogla zamijeniti dotrajale  sprave i antistresnu podlogu na dječjem igralištu na Trgu Francuske Republike.
2. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad  8. Raskrižje Ulice grada Mainza i Slovenske ul., obnova horizontalne signalizacije
Predsjednik usmeno informira nazočne o predmetu rasprave i odlučivanja.


U raspravi sudjeluju Luka Saračević, Tomislav Uršić, Ivan Nakić i Mirjan Saračević.
Vijeće jednoglasno donosi
ZAKLJUČAK

                                o obnovi pješačkog prijelaza na raskrižju 

                                        Ulice grada Mainza i Slovenska ulice 
1.  Vijeće Mjesnog odbora „Ban Keglević“ traži da iz sredstava redovnog održavanja cesta Plana MO „Ban Keglević“  u  2023. obnovi pješački prijelaz na raskrižju Ulice grada Mainza i Slovenska ulice.
2. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad 9. Prometna studija koja je u izradi za MO Ban Keglević
Predsjednik usmeno informira nazočne o predmetu rasprave i odlučivanja.


U raspravi sudjeluju: Luka Saračević, Ivan Nakić, Tomislav Uršić, Milena Kramer i Mirjan Saračević..


Vijeće jednoglasno donosi

ZAKLJUČAK

                                o prometnoj studiji za područje MO „Ban Keglević“

1. Vijeće Mjesnog odbora „Ban Keglević“ traži informaciju u kojoj je fazi  Prometna studija za područje MO „Ban Keglević“. 
2. Vijeće traži da ih  se uključi u mišljenje o istom.
3. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad 10. Prijedlog pojačanog obilaska komunalnih i prometnih redara na MO „Ban Keglević“
Predsjednik usmeno informira nazočne o predmetu rasprave i odlučivanja.


U raspravi sudjeluju Luka Saračević, Ivan Nakić, Tomislav Uršić, Milena Kramer i Mirjan Saračević.


Vijeće jednoglasno donosi

ZAKLJUČAK

                  o prijedlogu za pojačanim nadzorom komunalnih i prometnih  redara 
1. Vijeće Mjesnog odbora „Ban Keglević“ traži pojačan nadzor komunalnih i prometnih redara na području MO „Ban Keglević“, posebno oko Trga Franje Tuđmana i Trga Francuske Republike za vrijeme održavanja adventa.
2. Ovaj  Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad 11. Informacije, pitanja i prijedlozi
Vijećnik Tomislav Uršić postavlja upit  koliko je sredstava iskorišteno iz Plana malih komunalnih akcija MO Ban Keglević“ u 2022. na održavanje javnih zelenih površina  i  redovito održavanje nerazvrstanih cesta, te upit Vijeću Gradske četvrti Črnomerec koje aktivnosti su realizirane  iz sredstava Plana komunalnih aktivnosti Gradske četvrti Črnomerec u 2022. na području  MO Ban Keglević.

Vijećnik Ivan Nakić postavlja pitanje Podružnici "Zrinjevac", kolika je cijena nabave dječje ljuljačke te koliko košta njena postava?

Vijećnica Vesna Žulj postavlja pitanje, gdje se nalaze tablet uređaji VMO Ban Keglević koji su kupljeni iz sredstava MO Ban Keglević i zašto nisu podijeljeni vijećnicima?
Dovršeno u 19:45 sati.
KLASA: 024-08/22-003/2239
URBROJ: 251-13-11-3-22-2
Zagreb, 14. studeni  2022.

